ОШ „Михаило Младеновић Сеља” Дудовица

Основна школа "Михаило Младеновић Сеља" чија школска зграда је подигнута давне 1968. године налази се у насељу Дудовици, у општини Лазаревац. Поред школе у овом насељу се налазе и споменици културе Кућа породице Перлић и Кућа породице Ђурђић. Седиште матичне школе је у насељу Дудовица чији је наставни програм заснован на осморазредном образовању док се настава изводи и у издвојеним одељењима четвороразредних школа у Брајковцу, Чибутковици и Жупањцу. Школа и околни простор данас представљају центар друштвеног живота младих и деце. Основна школа ”Михаило Младеновић Сеља” Основна школа ”Михаило Младеновић Сеља” налази се у Дудовици, насељу у градској општини Лазаревац. Седиште матичне школе је Дудовица, где се налази осмогодишња школа а настава се изводи и у издвојеним одељењима чеетвороразредних школа Брајковац, Чибутковица и Жупањац. Трагом сачуваних докумената утврђено је да је на школском подручју прво почела са радом основна школа у селу Чибутковица далеке 1851. године али је имала само 7 ђака које је подучавао учитељ Урош Костић и наставила са радом до наших дана осим школске 1853/1854. године када није радила због недостатка „ђулади за гимнастику”. Девет година касније почела је са радом школа у Брајковцу, затим 1933. године у Барзиловици, па у Жупањцу. Централна школа у Дудовици је основана 1956. године али због недостатка простора настава се одвијала у више зграда које су биле у просторијама месне заједнице у Дудовици и приватном власништву у Чибитковици. Данашња школска зграда је изграђена 1968. године а настава се у њој одвија од 1969. године. Историја школе Историјски посматрано документација која би послужила за тачно утврђење настанка школе уништена је за време Првог светског рата. То је заправо била школска архива у којој су свакако постојали подаци на основу којих би се могло утврдити када је школа отпочела рад и који су све учитељи и када у њој радили. Познато је да је школа и њена околина била поприште огорчене битке између наше и аустроугарске војске у новембру 1914. године. Приликом наступања непријатељских трупа, школа и суседне зграде и куће прелазиле су из руку наших војника у руке непријатеља па и није никакво чудо што је том приликом пропала школска архива. За годину настанка школе у Дудовици узима се период од 1890 – 1892. године. Подаци везани за школу у Дудовици у „Државном Календару” из 1891. године где се по први пут помиње школа у Дудовици. Први учитељ школе био је Јефта Радовић. На основу свега може се закључити да је основна школа отворена давне 1890. године, у јесен, на самом почетку школске године. У периоду од 1914 – 1919. године као и за време балканских ратова (школска 1912/13 година) школа није радила. Учитељи су углавном сви били у ратовима. Тако је и ондашњи учитељ школе у Дудовици био стално у ратовима и тек у пролеће 1919. године поново је школа отпочела са радом. Школа данас Данас је школа позната по цвећу засађеном у школском дворишту и парку у којем доминирају борови и за чији изглед и одржавање школа добија награде и признања. Екологија је постала саставни део живота и рада школе. Сваки кутак је искоришћен и у њега усађен живот, живот биљке, нежне, лепе и веома корисне. Двориште красе дрвене скулптуре, а холове школе уметничке слике дела многих уметника учесника ликовне колоније „Браство -јединство” која је у нашој школи радила сваког лета од 1975. до 1985. године у знак сећања на „шести транспорт словеначких исељеника 1941. године у Србију, из околине Марибора и Цеља по немачком наређењу Словенце су са породицама прихватила многа домаћинства у Дудовици и околини, где су живели до краја рата. У холу се налази стална изложбена поставка „етно-собе” , експонате народне традиције овог краја прикупљају и брижно чувају наши ученици. Школска библиотека располаже са 7520 књига. Ученички фонд 5900 књига и наставнички фонд 1620 књига. Данас је двориште центар друштвеног живота. Млади у школском дворишту играју кошарку и фудбал док деца шетају школским парком. Референце Литература Михаило. В. Станојчић, (2002). Порекло фамилије Станојчић из Латковића, Београд. Спољашње везе osdudovica.nasaskola.rs www.osdudovica.edu.rs/onama.html https://galis.rs/skola/osnovna-skola-mihailo-mladenovic-selja-dudovica/ Архивирано на веб-сајту Wayback Machine (23. август 2019)